
Karlovac,20.03.2023.

Z A K L J U Č C I 

14. SJEDNICE ŠKOLSKOG ODBORA GLAZBENE ŠKOLE KARLOVAC

održane 20. ožujka 2023. godine u prostorijama Glazbene škole Karlovac, Augusta Cesarca 3, Karlovac, s početkom rada u 13 sati.                
                                                                                                                                                                                                                                                                                                                                                                                                                                                                     Sjednici su prisustvovali:
1. Robert Pajić
2. Vladimir Valić
3. Irena Božičević 
4. Irena Šegavić Čulig 

Ostali prisutni:
Snježana Mrljak, ravnateljica škole
Ljiljana Jugović,  tajnica škole, zapisničarka
Rajka Lovrić Macut, voditeljica računovodstva, izvjestiteljica

	Dnevni red:

1. Usvajanje zapisnika sa 13. sjednice školskog odbora Glazbene škole Karlovac.
2. Donošenje Odluke o prihvaćanju Izvještaja o izvršenju proračuna
    Izvjestiteljica: Rajka Lovrić Macut
3. Donošenje Odluke o iznosu participacije za šk. god. 2023./2024.
     Izvjestiteljica: Ljiljana Jugović
4. Donošenje Odluke o usvajanju Statuta Glazbene škole Karlovac
    Izvjestiteljica: Ljiljana Jugović
5. Donošenje Odluke o usvajanju Pravilnika o mjerilima i načinu korištenja nenamjenskih  
    donacija i vlastitih prihoda Glazbene škole Karlovac
    Izvjestiteljica: Ljiljana Jugović

Predloženi dnevni red jednoglasno je prihvaćen. 

Ad/1.
Usvajanje zapisnika sa 13. sjednice školskog odbora Glazbene škole Karlovac.

Zapisnik sa 13. sjednice školskog odbora Glazbene škole Karlovac jednoglasno je usvojen u predloženom tekstu.
Ad/2.
Donošenje Odluke o prihvaćanju Izvještaja o izvršenju proračuna.

Članovi školskog odbora jednoglasno su prihvatili Izvještaj o izvršenju proračuna za razdoblje siječanj-prosinac 2022. godine te donijeli 
O  D  L  U  K  U
o prihvaćanju Izvještaja o izvršenju proračuna Glazbene škole Karlovac za razdoblje siječanj-prosinac 2022. godine  
I.
Prihvaća se Izvještaj o izvršenju proračuna Glazbene škole Karlovac za razdoblje siječanj-prosinac 2022. godine kako je predloženo. 
II.
Prihvaćeni Izvještaj o izvršenju proračuna Glazbene škole Karlovac za razdoblje siječanj-prosinac 2022. godine dostavlja se u nadležne institucije.
III.
Za provedbu ove Odluke zadužuje se ravnateljica Glazbene škole Karlovac.
IV.
Ova Odluka stupa na snagu danom donošenja, a bit će objavljena na oglasnoj ploči škole i mrežnim stranicama škole.

Ad/3. 

Donošenje Odluke o iznosu participacije za šk. god. 2023./2024.

Temeljem Suglasnosti Županice Karlovačke županije klasa: 600-01/23-01/5, ur.br.:2133-02/03-23-2 od 03.02.2023 Članovi školskog odbora jednoglasno su donijeli 
O D L U K U
O IZNOSU PARTICIPACIJE RODITELJA UČENIKA U  ŠK. GOD. 2023./2024.
Članak 1.

Participaciju su obvezni podmirivati svi učenici upisani u Glazbenu školu Karlovac: polaznici Male glazbene škole Karlovac, svi učenici osnovne, pripremne i srednje glazbene škole, učenici Područnog odjela Ozalj, učenici Područnog odjela Slunj i polaznici Male glazbene škole Slunj, temeljem sklopljenog  Ugovora o novčanoj participaciji za provođenje Godišnjeg Plana i programa i Kurikuluma Glazbene škole Karlovac prilikom upisa u školsku godinu 2023/2024. 



Članak 2.

Mjesečni iznos temeljne participacije je 300 € odjednom ili beskamatno u 10 nastavnih mjeseci. 
Posudba instrumenata za vrijeme školske godine (10 mjeseci) iznosi 100 € odjednom ili beskamatno u 10 nastavnih mjeseci.
Pohađanje samo nastave skupnog muziciranja kao oblik neformalnog obrazovanja u okviru Male glazbene škole  (10 mjeseci) iznosi 130 € odjednom ili beskamatno u 10 nastavnih mjeseci godišnje.
.
Posudba instrumenata za vrijeme ljetnih školskih praznika ( 2 mjeseca) iznosi 15 € .

Članak 3.

Participacija se uplaćuje na transakcijski račun Glazbene škole Karlovac, 
IBAN: HR1224000081190241348 do 10. u mjesecu za tekući mjesec. Participacija se uplaćuje u eurima.
Roditelji su obavezni redovito podmirivati mjesečnu participaciju do datuma dospijeća prema ispostavljenom računu, a Škola je  obavezna participaciju trošiti u skladu s člankom 25. Zakona o umjetničkom obrazovanju i Pravilnikom o namjenskom trošenju participacije za učenike Glazbene škole Karlovac.

Roditelji su obavezni u cijelosti podmiriti ugovorenu participaciju do kraja nastavne godine.

Roditelji su obavezni u cijelosti podmiriti ugovorenu godišnju participaciju i u slučaju ispisa djeteta tijekom školske godine. 
 
Članak 4.

Datumi upisa će biti objavljeni u medijima i na službenim stranicama Glazbene škole Karlovac


Članak 5.

Učenici koji pohađaju više od jednog temeljnog programa na ime troškova obrazovanja osim temeljne participacije uplaćuju: 
- 400 € godišnje za predmet klavir, harmonika, gitara, orgulje / program glazbenik klavirist, harmonikaš, gitarist i orguljaš
- 400 € godišnje za paralelni teorijski smjer
- 530 € godišnje za ostale programe za koje je potrebna korepeticija. 

Članak 6.
Pravo na oslobađanje plaćanja participacije stječu učenici Glazbene škole Karlovac kojima su : 
1) roditelji smrtno stradali, nestali ili zatočeni hrvatski  branitelji domovinskog rata, 
2) roditelji invalidi domovinskog rata, odnosno korisnici zajamčene minimalne naknade, 
3) roditelji čiji ukupni dohodak ostvaren u prethodnoj kalendarskoj godini po članu  
    kućanstva mjesečno ne prelazi 50% proračunske osnovice. Proračunska osnovica utvrđuje    
    se svake godine Zakonom o izvršenju državnog proračuna,
4) roditelji čija obitelj kao jedini izvor prihoda prima zajamčenu minimalnu naknadu,                                                                                      
5) roditelji učenika koji kao temeljni predmet struke u školskoj godini 2023/2024 upišu jedan od    deficitarnih instrumenata: tubu, trombon, rog ili fagot.

Članak 7.
Pravo na umanjenu participaciju stječu roditelji prema sljedećim osnovama:

1)  230 € za drugo dijete koje pohađa Glazbenu školu Karlovac
2) 120 €  za treće dijete koje pohađa Glazbenu školu Karlovac 
3) u potpunosti se oslobađa plaćanje participacije za četvrto i svako sljedeće dijete koje pohađa  
    Glazbenu školu Karlovac.
Članak 8.
   Pravo na oslobađanje ili umanjenje participacije ne ostvaruju: 
1. Roditelji učenika – ponavljača, osim ako učenik ponavlja razred uslijed zdravstvenih razloga ili je tijekom školovanja u Glazbenoj školi Karlovac ostvario natprosječne rezultate
1. Roditelji učenika Male Glazbene škole u skladu s odredbama Pravilnika o radu i financiranju Male glazbene škole
1. Roditelji učenika kojima je Škola posudila instrument  
1. Roditelji učenika iz članka 5. ove Odluke

Članak 9.
Roditelj može podnijeti  zahtjev za oslobađanje od plaćanja participacije tijekom cijele školske godine.
Prilikom podnošenja zahtjeva roditelj je dužan priložiti i odgovarajuće dokaze – dokumentaciju (u preslici, a originale na uvid) kojom potkrepljuje navode. 
Zahtjev se upućuje Školskom odboru Glazbene škole Karlovac, a predaje se u tajništvo škole.
Odobreni zahtjev se ne primjenjuje retroaktivno, a primjena odobrenja vrijedi od prvog dana u sljedećem mjesecu.

Članak 10.
Troškovi polaganja  razrednih i predmetnih ispita po osobnim potrebama
U skladu s Pravilnikom o polaganju razrednih i predmetnih ispita prema osobnim potrebama:
Troškovi polaganja predmetnih i razrednih ispita (otvaranje dosjea, izdavanje rješenja, ugovora, upis u matičnu knjigu, povjerenstvo, izdavanje svjedodžbe) iznose: 
· 50 € za ispite iz instrumenta 
· 60 € za ispite s usmenim i pismenim dijelom ispita  
· 70 € za ispite za koji je potreban korepetitor
Učenici koji polažu razredne i predmetne ispite prema osobnim potrebama, sami snose troškove ispita i na njih se ne primjenjuje točka 6. ove Odluke


Odluku o oslobađanju plaćanja participacije, temeljem odgovarajuće dokumentacije donosi Školski odbor.
Članak 11.
Ova Odluka stupa na snagu danom donošenja, a primjenjuje se za šk. god. 2023./2024.


Ad/4
Donošenje Odluke o usvajanju Statuta Glazbene škole Karlovac

Županijska skupština Karlovačke županije na 13. sjednici održanoj dana 28. veljače 2023. donijela je Odluku o davanju prethodne suglasnosti na prijedlog Statuta Glazbene škole Karlovac, klasa: 024-02/23-02/9, ur. br.: 2133-01/06-23-11.
Članovi školskog odbora jednoglasno su donijeli
                                   
O  D  L  U  K  U
o usvajanju Statuta Glazbene škole Karlovac
I.
usvaja se Statut Glazbene škole Karlovac u predloženom tekstu.

II.
Ova Odluka stupa na snagu danom donošenja, a bit će objavljena na oglasnoj ploči i mrežnim stranicama škole.

Ad/5
Donošenje Odluke o usvajanju Pravilnika o mjerilima i načinu korištenja nenamjenskih donacija i vlastitih prihoda Glazbene škole Karlovac
Pravilnik o mjerilima i načinu korištenja nenamjenskih donacija i vlastitih prihoda Glazbene škole Karlovac usklađen je sa Zakonom o proračunu (NN, br.: 17/21.) i Pravilnikom o mjerilima i načinu korištenja nenamjenskih donacija i vlastitih prihoda Karlovačke županije i proračunskih korisnika Karlovačke županije.
Članovi školskog odbora jednoglasno su donijeli 
O D L U K U
o usvajanju Pravilnika o mjerilima i načinu korištenja nenamjenskih donacija i vlastitih prihoda Glazbene škole Karlovac 
I.
Donosi se Pravilnik o mjerilima i načinu korištenja nenamjenskih donacija i vlastitih prihoda Glazbene škole Karlovac u predloženom tekstu.
 II.
Ova Odluka stupa na snagu danom donošenja, a bit će objavljena na oglasnoj ploči i mrežnim stranicama škole.

Dovršeno u 14,00 sati.
U Karlovcu, 20.03.2023.		
	                                                                                       Predsjednik Školskog odbora
    												                                                  Robert Pajić, mag. mus.          
     Zapisničar:
		   
   Ljiljana Jugović

